"آلدهید" سؤزو هیدروژنینی ایتیرمیش ایسپیرت دئمک‌دیر و ایکی لاتین سؤزونون - الکول (ایسپیرت) و دهیدروگنلشمه (هیدروژنینی ایتیرمه) سؤزلری‌نین بیرلشمه‌سیندن عمله گلمیش‌دیر. کربوهیدروژن رادیکالینین طبیعتین‌دن وابسته اوْلاراق آلدهیدلر دویموش (مثلاً، سیرکه آلدهیدی)، دویمامیش (مثلاً. آکرولین) و آروماتیک (مثلاً، بنزول آلدهیدی) آلدهیدلره آیریلیر. آلدهیدلرین و کتونلارین خاصه‌لری دئمک اوْلار کی، عینی‌دیر. آلدهید و کتونلاردا یان زنجیرده و کاربونیل قروپون‌دا اوزتمه تئپکیلری باش وره بیلر. آلدهیدلر پولیمرلشه بیلیر. سۇدا یاخشی حل اوْلور. ایسپیرتلرله قارشی‌لیق‌لی ائتکیده پولواستاللار آلینیر. آلدهیدلرین ردوک‌سییا ائدیلمه‌سی نتیجه‌سینده بیرلی ایسپیرت آلینیر. آلدهیدلرین اوْکسیدلشمه‌سیندن ایسه کربون تورشولاری آلینیر. ساده آلدهیدلر کسکین آیه مالیکدیرلر. آلدهیدلر هیدروک‌سیلامی‌نین ائتکیی نتیجسین‌ده اوْکسیملره چئوریلیرلر. نماینده‌لرین‌دن بیرینجی‌سی اوْلان فورمالدهید زهرلی قازدیر. فورمالدهیددن سوْنرا گلنلر مایع، عالی آلدهیدلر ایسه برک ماده‌لردیر. عومومیت‌له، آلدهیدلرین ایکی اساس نماینده‌سی واردیر: فورمالدهید و استالدهید.